กฎกระทรวงการขออนุญาตทำงาน การออกใบอนุญาตทำงาน และการแจ้งการทำงานของคนต่างด้าว พ.ศ. 2563กฎกระทรวง การขออนุญาตทำงาน การออกใบอนุญาตทำงาน และการแจ้งการทำงานของคนต่างด้าว พ.ศ. ๒๕๖๓อาศัยอำนาจตามความในมาตรา ๖ วรรคหนึ่ง และมาตรา ๖๔ วรรคสาม และมาตรา ๖๗ วรรคสี่ แห่งพระราชกำหนดการบริหารจัดการการทำงานของคนต่างด้าว พ.ศ. ๒๕๖๐ และมาตรา ๕๙ วรรคสาม มาตรา ๖๐ วรรคสาม มาตรา ๖๑ วรรคสี่ มาตรา ๖๒ วรรคสาม มาตรา ๖๓ วรรคสอง มาตรา ๖๓/๑ วรรคสาม และมาตรา ๖๓/๒ วรรคสองแห่งพระราชกำหนดการบริหารจัดการการทำงานของคนต่างด้าว พ.ศ. ๒๕๖๐ ซึ่งแก้ไขเพิ่มเติมโดยพระราชกำหนดการบริหารจัดการการทำงานของคนต่างด้าว (ฉบับที่ ๒) พ.ศ. ๒๕๖๑ รัฐมนตรีว่าการกระทรวงแรงงานออกกฎกระทรวงไว้ ดังต่อไปนี้มาตรา 1 ข้อ ๑ ให้ยกเลิก (๑) กฎกระทรวงว่าด้วยการขอรับใบอนุญาต การออกใบอนุญาต และการแจ้งการทำงานของคนต่างด้าว พ.ศ. ๒๕๕๔ (๒) กฎกระทรวงว่าด้วยการขอรับใบอนุญาต การออกใบอนุญาต และการแจ้งการทำงานของคนต่างด้าว (ฉบับที่ ๒) พ.ศ. ๒๕๖๐มาตรา 2 ข้อ ๒ ในกฎกระทรวงนี้ "เจ้าหน้าที่" หมายความว่า ผู้ซึ่งนายทะเบียนมอบหมายให้ปฏิบัติหน้าที่ตามกฎกระทรวงนี้มาตรา 3 ข้อ ๓ การยื่นคำขอหรือการแจ้งตามกฎกระทรวงนี้ ให้กระทำ ณ ท้องที่อันเป็นที่ตั้งของสถานที่ทำงานของผู้ยื่นคำขอ ดังต่อไปนี้ (๑) ในเขตกรุงเทพมหานคร ให้ยื่นหรือแจ้ง ณ สำนักงานจัดหางานกรุงเทพมหานครพื้นที่ กรมการจัดหางาน กระทรวงแรงงาน (๒) ในจังหวัดอื่น ให้ยื่นหรือแจ้ง ณ สำนักงานจัดหางานจังหวัด (๓)มาตรา 3 สถานที่อื่นตามที่อธิบดีประกาศกำหนด การยื่นคำขอหรือการแจ้งตามวรรคหนึ่ง อธิบดีอาจประกาศให้ยื่นคำขอหรือแจ้งด้วยวิธีการทางอิเล็กทรอนิกส์หรือด้วยวิธีการอื่นใดเพื่ออำนวยความสะดวกแก่ประชาชนก็ได้มาตรา 1 หมวด ๑ การขออนุญาตทำงานและการออกใบอนุญาตทำงานมาตรา 4 ข้อ ๔ คนต่างด้าวซึ่งประสงค์จะขออนุญาตทำงานตามมาตรา ๕๙ มาตรา ๖๐ วรรคหนึ่ง มาตรา ๖๓ มาตรา ๖๓/๑ มาตรา ๖๓/๒ และมาตรา ๖๔ ให้ยื่นคำขออนุญาตทำงานต่อนายทะเบียน พร้อมด้วยเอกสารหรือหลักฐานตามที่ระบุไว้ในแบบคำขออนุญาตทำงาน คำขออนุญาตทำงานให้เป็นไปตามแบบที่อธิบดีกำหนดโดยประกาศในราชกิจจานุเบกษามาตรา 5 ข้อ ๕ ให้เจ้าหน้าที่เป็นผู้รับคำขออนุญาตทำงาน และเสนอคำขออนุญาตทำงานพร้อมด้วยเอกสารหรือหลักฐานต่อนายทะเบียน เมื่อได้รับคำขออนุญาตทำงาน ให้เจ้าหน้าที่ตรวจสอบคำขออนุญาตทำงาน รวมทั้งเอกสารหรือหลักฐานว่าถูกต้องและครบถ้วนหรือไม่ ถ้าถูกต้องและครบถ้วน ให้ออกใบรับคำขอให้แก่ผู้ยื่นคำขอมาตรา 5 ในกรณีที่เอกสารหรือหลักฐานไม่ถูกต้องหรือไม่ครบถ้วน ถ้าเป็นกรณีที่สามารถแก้ไขเพิ่มเติมได้ในขณะนั้น ให้แจ้งให้ผู้ยื่นคำขอดำเนินการแก้ไขเพิ่มเติมหรือยื่นเอกสารหรือหลักฐานเพิ่มเติมให้ครบถ้วน ถ้าเป็นกรณีที่ไม่อาจดำเนินการได้ในขณะนั้นมาตรา 5 ให้บันทึกความบกพร่องและรายการเอกสารหรือหลักฐานที่จะต้องยื่นเพิ่มเติมนั้นไว้ และแจ้งให้ผู้ยื่นคำขอแก้ไขเพิ่มเติมคำขออนุญาตหรือยื่นเอกสารหรือหลักฐานให้ถูกต้องและครบถ้วนภายในระยะเวลาที่กำหนด ในกรณีที่การยื่นคำขออนุญาตมิได้กระทำโดยวิธีการทางอิเล็กทรอนิกส์มาตรา 5 ให้เจ้าหน้าที่และผู้ยื่นคำขอลงนามไว้ในบันทึกนั้นด้วย ในกรณีที่ผู้ยื่นคำขอไม่ดำเนินการแก้ไขเพิ่มเติมหรือยื่นเอกสารหรือหลักฐานเพิ่มเติมภายในระยะเวลาที่กำหนด ให้ถือว่าผู้ยื่นคำขอไม่ประสงค์จะดำเนินการต่อไป และให้นายทะเบียนจำหน่ายเรื่องออกจากสารบบ ในกรณีที่เจ้าหน้าที่ตรวจสอบแล้วเห็นว่าคำขออนุญาตมาตรา 5 เอกสารหรือหลักฐานที่ยื่นเพิ่มเติมนั้นถูกต้องและครบถ้วน ให้เจ้าหน้าที่ออกใบรับคำขอให้แก่ผู้ยื่นคำขอ และเสนอต่อนายทะเบียน เพื่อพิจารณาอนุญาตต่อไปมาตรา 6 ข้อ ๖ ในกรณีที่คำขออนุญาตทำงาน รวมทั้งเอกสารหรือหลักฐานถูกต้องและครบถ้วน ให้นายทะเบียนพิจารณาคำขออนุญาตทำงานและแจ้งผลการพิจารณาเป็นหนังสือไปยังผู้ยื่นคำขอภายในสิบห้าวันนับแต่วันที่ได้รับคำขออนุญาตทำงาน รวมทั้งเอกสารหรือหลักฐานที่ถูกต้องและครบถ้วน ในกรณีที่นายทะเบียนมีคำสั่งไม่อนุญาตให้ทำงานมาตรา 6 ให้มีหนังสือแจ้งให้ผู้ยื่นคำขอทราบพร้อมด้วยเหตุผล รวมทั้งสิทธิอุทธรณ์และการยื่นอุทธรณ์ภายในเจ็ดวันนับแต่วันที่มีคำสั่งไม่อนุญาตมาตรา 7 ข้อ ๗ ในกรณีที่นายทะเบียนมีคำสั่งอนุญาตให้ทำงาน ให้ออกใบอนุญาตทำงานเมื่อคนต่างด้าวซึ่งขออนุญาตทำงานนั้นได้ดำเนินการ ดังต่อไปนี้ (๑) ชำระค่าธรรมเนียมใบอนุญาตทำงาน (๒)มาตรา 7 ยื่นสำเนาเอกสารหรือหลักฐานแสดงว่านายจ้างได้ชำระค่าธรรมเนียมการจ้างคนต่างด้าวซึ่งทำงานตามประเภทงานที่กำหนดในพระราชกฤษฎีกาที่ออกตามมาตรา ๑๑ ในกรณีที่คนต่างด้าวซึ่งขอรับใบอนุญาตทำงานเป็นคนต่างด้าวที่ประสงค์จะทำงานตามประเภทงานที่กำหนดในพระราชกฤษฎีกานั้นมาตรา 8 ข้อ ๘ คนต่างด้าวซึ่งขออนุญาตทำงานต้องมารับใบอนุญาตทำงานที่นายทะเบียนออกให้นั้นด้วยตนเองมาตรา 9 ข้อ ๙ ใบอนุญาตทำงานให้เป็นไปตามแบบที่อธิบดีกำหนดโดยประกาศในราชกิจจานุเบกษามาตรา 2 หมวด ๒ การยื่นคำขออนุญาตทำงานแทนคนต่างด้าวมาตรา 10 ข้อ ๑๐ นายจ้างซึ่งประสงค์จะยื่นคำขออนุญาตทำงานแทนคนต่างด้าว พร้อมทั้งชำระค่าธรรมเนียมแทนคนต่างด้าวตามมาตรา ๖๐ วรรคสอง ให้ยื่นคำขออนุญาตทำงานแทนคนต่างด้าวต่อนายทะเบียน พร้อมด้วยเอกสารหรือหลักฐานตามที่ระบุไว้ในแบบคำขออนุญาตทำงานแทนคนต่างด้าว และให้ชำระค่าธรรมเนียมแทนคนต่างด้าวนั้นมาตรา 11 ข้อ ๑๑ ผู้รับอนุญาตให้นำคนต่างด้าวมาทำงานซึ่งประสงค์จะยื่นคำขออนุญาตทำงานแทนคนต่างด้าวตามมาตรา ๔๑ วรรคสี่ ให้ยื่นคำขออนุญาตทำงานแทนคนต่างด้าวตามที่ได้แจ้งข้อมูล และเอกสารหรือหลักฐานต่อนายทะเบียนไว้แล้ว พร้อมด้วยเอกสารหรือหลักฐานตามที่ระบุไว้ในแบบคำขออนุญาตทำงานแทนคนต่างด้าวมาตรา 12 ข้อ ๑๒ คำขออนุญาตทำงานแทนคนต่างด้าวตามข้อ ๑๐ และข้อ ๑๑ ให้เป็นไปตามแบบที่อธิบดีกำหนดโดยประกาศในราชกิจจานุเบกษามาตรา 13 ข้อ ๑๓ ให้เจ้าหน้าที่เป็นผู้รับคำขออนุญาตทำงานแทนคนต่างด้าว รวมทั้งเอกสารหรือหลักฐานที่ครบถ้วน และให้ออกใบรับคำขอแก่ผู้ยื่นคำขอ โดยระบุเอกสารหรือหลักฐานที่คนต่างด้าวต้องยื่นเพิ่มเติมให้ครบถ้วนตามที่ระบุไว้ในแบบคำขออนุญาตทำงานต่อนายทะเบียน เมื่อได้เดินทางเข้ามาในราชอาณาจักรมาตรา 14 ข้อ ๑๔ ให้เจ้าหน้าที่เสนอคำขออนุญาตทำงานแทนคนต่างด้าวต่อนายทะเบียนเพื่อพิจารณา เมื่อได้รับเอกสารหรือหลักฐานเพิ่มเติมจากคนต่างด้าวครบถ้วนแล้ว ให้นำความในข้อ ๕ วรรคสอง วรรคสาม และวรรคสี่ ข้อ ๖ ข้อ ๗ ข้อ ๘ และข้อ ๙ มาใช้บังคับแก่การพิจารณาคำขออนุญาตทำงานแทนคนต่างด้าว การออกและการรับใบอนุญาตทำงานมาตรา 14 และแบบใบอนุญาตทำงานตามหมวดนี้ด้วยโดยอนุโลมมาตรา 3 หมวด๓ การแจ้งการทำงานการออกหนังสือรับแจ้งการทำงาน การแจ้งการขยายเวลาทำงานและการออกหนังสือรับแจ้งการขยายเวลาทำงานตามมาตรา ๖๑มาตรา 15 ข้อ ๑๕ คนต่างด้าวซึ่งเข้ามาในราชอาณาจักรเป็นการชั่วคราวตามกฎหมายว่าด้วยคนเข้าเมือง เพื่อทำงานอันมีลักษณะจำเป็นหรือเร่งด่วน หรือเป็นงานเฉพาะกิจ ที่มีระยะเวลาทำงานให้เสร็จสิ้นภายในสิบห้าวันตามมาตรา ๖๑ ให้มีหนังสือแจ้งการทำงานดังกล่าวต่อนายทะเบียนมาตรา 15 พร้อมด้วยเอกสารหรือหลักฐานตามที่ระบุไว้ในแบบแจ้งการทำงาน ให้เจ้าหน้าที่เป็นผู้รับแจ้งการทำงานรวมทั้งเอกสารหรือหลักฐานที่ครบถ้วนพร้อมกับเสนอเรื่องดังกล่าวต่อนายทะเบียน และให้นายทะเบียนออกหนังสือรับแจ้งการทำงานแก่ผู้แจ้งการทำงานมาตรา 15 หนังสือแจ้งการทำงานและหนังสือรับแจ้งการทำงานให้เป็นไปตามแบบที่อธิบดีกำหนดโดยประกาศในราชกิจจานุเบกษามาตรา 16 ข้อ ๑๖ คนต่างด้าวซึ่งได้แจ้งการทำงานต่อนายทะเบียนตามข้อ ๑๕ แล้ว แต่ทำงานนั้นไม่แล้วเสร็จภายในกำหนดเวลา ให้ขอขยายเวลาทำงานโดยแจ้งให้นายทะเบียนทราบก่อนครบกำหนดเวลาดังกล่าว พร้อมด้วยเอกสารหรือหลักฐานตามที่ระบุไว้ในแบบแจ้งการขยายเวลาทำงาน ทั้งนี้มาตรา 16 การขยายเวลาทำงานให้ทำได้ครั้งเดียวมีระยะเวลาไม่เกินสิบห้าวัน ให้เจ้าหน้าที่เป็นผู้รับแจ้งการขอขยายเวลาทำงานรวมทั้งเอกสารหรือหลักฐานที่ครบถ้วน พร้อมกับเสนอเรื่องดังกล่าวต่อนายทะเบียน และให้นายทะเบียนออกหนังสือรับแจ้งการขอขยายเวลาทำงานแก่ผู้แจ้งการขอขยายเวลาทำงานมาตรา 16 การแจ้งขอขยายเวลาทำงานและหนังสือรับแจ้งการขอขยายเวลาทำงานให้เป็นไปตามแบบที่อธิบดีกำหนดโดยประกาศในราชกิจจานุเบกษามาตรา 17 ข้อ ๑๗ ให้นำความในข้อ ๕ วรรคสอง วรรคสาม และวรรคสี่ มาใช้บังคับแก่การรับแจ้งการทำงานและการรับแจ้งการขยายระยะเวลาการทำงานตามหมวดนี้ด้วยโดยอนุโลมมาตรา 4 หมวด ๔ การออกใบอนุญาตทำงานตามมาตรา ๖๒มาตรา 18 ข้อ ๑๘ เมื่อคนต่างด้าวได้รับอนุญาตให้เข้ามาทำงานในราชอาณาจักรตามกฎหมายว่าด้วยการส่งเสริมการลงทุน กฎหมายว่าด้วยปิโตรเลียม หรือกฎหมายอื่นตามมาตรา ๖๒ ให้หน่วยงานที่รับผิดชอบตามกฎหมายดังกล่าวแจ้งการทำงานของคนต่างด้าวต่อนายทะเบียนโดยไม่ชักช้า พร้อมด้วยเอกสารหรือหลักฐานตามที่อธิบดีประกาศกำหนดมาตรา 18 ให้เจ้าหน้าที่เป็นผู้รับแจ้งการทำงานรวมทั้งเอกสารหรือหลักฐานที่ครบถ้วนพร้อมกับเสนอเรื่องดังกล่าวต่อนายทะเบียน และให้นายทะเบียนออกใบอนุญาตทำงานแก่คนต่างด้าวดังกล่าวภายในเจ็ดวันนับแต่วันที่ได้รับแจ้ง ใบอนุญาตทำงานให้เป็นไปตามแบบที่อธิบดีกำหนดโดยประกาศในราชกิจจานุเบกษามาตรา 19 ข้อ ๑๙ ให้นำความในข้อ ๕ วรรคสอง วรรคสาม และวรรคสี่ และข้อ ๘ มาใช้บังคับแก่การแจ้งการทำงานและการรับใบอนุญาตทำงานตามหมวดนี้ด้วยโดยอนุโลมมาตรา 5 หมวด ๕ การขอต่ออายุใบอนุญาตทำงานและการต่ออายุใบอนุญาตทำงานมาตรา 20 ข้อ ๒๐ ผู้รับอนุญาตให้ทำงานซึ่งประสงค์จะทำงานต่อไปตามมาตรา ๖๗ ให้ยื่นคำขอต่ออายุใบอนุญาตทำงานต่อนายทะเบียนก่อนที่ใบอนุญาตทำงานจะสิ้นอายุ พร้อมด้วยเอกสารหรือหลักฐานตามที่ระบุไว้ในแบบคำขอต่ออายุใบอนุญาตทำงาน คำขอต่ออายุใบอนุญาตทำงานให้เป็นไปตามแบบที่อธิบดีกำหนดโดยประกาศในราชกิจจานุเบกษามาตรา 21 ข้อ ๒๑ ให้นำความในข้อ ๕ ข้อ ๖ ข้อ ๗ และข้อ ๘ มาใช้บังคับแก่การพิจารณาคำขอต่ออายุใบอนุญาตทำงาน การต่ออายุใบอนุญาตทำงาน และการรับใบอนุญาตทำงานตามหมวดนี้ด้วยโดยอนุโลมมาตรา 22 ข้อ ๒๒ เมื่อนายทะเบียนอนุญาตให้ต่ออายุใบอนุญาตทำงาน ให้นายทะเบียนออกใบอนุญาตทำงานฉบับใหม่หรือสลักหลังใบอนุญาตทำงานเพื่อแสดงการต่ออายุใบอนุญาตทำงานบทเฉพาะกาลมาตรา 23 ข้อ ๒๓ คำขอหรือการแจ้งที่ได้ยื่นหรือแจ้งไว้ตามกฎกระทรวงว่าด้วยการขอรับใบอนุญาต การออกใบอนุญาต และการแจ้งการทำงานของคนต่างด้าว พ.ศ. ๒๕๕๔ และที่แก้ไขเพิ่มเติมก่อนวันที่กฎกระทรวงนี้มีผลใช้บังคับและยังอยู่ในระหว่างการพิจารณาของนายทะเบียน ให้ถือเป็นคำขอหรือการแจ้งตามกฎกระทรวงนี้มาตรา 23 การดำเนินการเกี่ยวกับคำขอหรือการแจ้งตามวรรคหนึ่งที่ได้ดำเนินการก่อนวันที่กฎกระทรวงนี้ใช้บังคับ ในกรณีที่ไม่เป็นไปตามหลักเกณฑ์ที่กฎกระทรวงนี้กำหนดไว้ ให้นายทะเบียนมีอำนาจสั่งให้ผู้ยื่นคำขอหรือผู้แจ้งดำเนินการแก้ไขให้ถูกต้องเพื่อให้เป็นไปตามกฎกระทรวงนี้ให้ไว้ ณ วันที่ ๒๐ สิงหาคม พ.ศ. ๒๕๖๓ สุชาติ ชมกลิ่น รัฐมนตรีว่าการกระทรวงแรงงานหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๕๙ วรรคสาม มาตรา ๖๐ วรรคสาม มาตรา ๖๑ วรรคสี่ มาตรา ๖๒ วรรคสาม มาตรา ๖๓ วรรคสอง มาตรา ๖๓/๑ วรรคสาม และมาตรา ๖๓/๒ วรรคสอง แห่งพระราชกำหนดการบริหารจัดการการทำงานของคนต่างด้าว พ.ศ. ๒๕๖๐ซึ่งแก้ไขเพิ่มเติมโดยพระราชกำหนดการบริหารจัดการการทำงานของคนต่างด้าว (ฉบับที่ ๒) พ.ศ. ๒๕๖๑ และมาตรา ๖๔ วรรคสาม และมาตรา ๖๗ วรรคสี่ แห่งพระราชกำหนดการบริหารจัดการการทำงานของคนต่างด้าว พ.ศ. ๒๕๖๐ บัญญัติให้การขออนุญาตและการออกใบอนุญาตทำงาน การขอต่ออายุและการต่ออายุใบอนุญาตทำงานการแจ้งและการออกหนังสือรับแจ้งการทำงานสำหรับคนต่างด้าวซึ่งเข้ามาในราชอาณาจักรเป็นการชั่วคราวตามกฎหมายว่าด้วยคนเข้าเมืองเพื่อทำงานอันมีลักษณะจำเป็นหรือเร่งด่วน หรือเป็นงานเฉพาะกิจ รวมทั้งการออกใบอนุญาตทำงานสำหรับคนต่างด้าวที่ได้รับอนุญาตให้เข้ามาทำงานในราชอาณาจักรตามกฎหมายว่าด้วยการส่งเสริมการลงทุนกฎหมายว่าด้วยปิโตรเลียม หรือกฎหมายอื่นเป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้